J e g y z ő k ö n y v

**Készült:** a Bezenye Községi Önkormányzat Képviselő-testületének 2022. július 19. napján 09:30 órakor a Bezenyei Művelődési Házban megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést megnyitja. Megállapítja, hogy az ülés határozatképes, mivel valamennyi megválasztott, azaz 7 képviselő jelen van. Az ülés jegyzőkönyvének hitelesítésére Nusser Györgyné és Szakos Géza képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés napirendi pontját, és szavazásra bocsátja annak elfogadását.

A képviselő-testület *egyhangúlag, 7 igen szavazattal* az alábbi határozatot hozza:

**92/2022. (VII. 19.) h a t á r o z a t**

Bezenye Községi Önkormányzat képviselő-testülete a 2022. július 19-i ülésén az alábbi napirendi pontot tárgyalja:

1. Döntés a helyi népszavazás elrendeléséről és költségvetésének meghatározásáról

Előadó: Márkus Erika polgármester, dr. Gáli Péter HVI vezető

Felelős: Márkus Erika polgármester

Határidő: azonnal

1. **Napirendi pont**

Döntés a helyi népszavazás elrendeléséről és költségvetésének meghatározásáról

Márkus Erika polgármester ismerteti az előterjesztést. Mint az a testület előtt már többször elhangzott és ismert, 2020. augusztus 31. napján Kammerhofer György helyi lakos helyi népszavazás kitűzésére irányuló választópolgári kezdeményezést nyújtott be Bezenye Község Helyi Választási Bizottságához.

A választási bizottság a 3/2020.(IX.22.) határozatával az aláírásgyűjtő ívet hitelesítette. Az aláírásgyűjtés megkezdődött, azonban ezen eljárás 2020. november 6. napjával a veszélyhelyzet okán megszakadt.

Idén a Kormány döntést hozott a választások és helyi népszavazások megrendezhetőségéről, melynek folyományaként a korábban megszakadt határidők és szünetelések feloldásra kerültek. Az aláírásgyűjtésre nyitva álló 30 napos határidőből még hátralévő időintervallumban, ami esetünkben 9 nap volt, az aláírásgyűjtések folytatódtak.

A szervező az aláírásgyűjtő íveket a helyi választási irodánál 2022. április 19. napján leadta, azok ellenőrzése céljából. Az ellenőrzés határidőben megtörtént, melynek eredményeként a helyi népszavazás kiírásához szükséges legalább 333 fő létszámot meghaladóan 545 db érvényes aláírás gyűlt össze. A helyi választási bizottság ezen tény megállapításáról szóló 3/2022.(V.30.) határozatát meghozta, melyről a választási bizottság elnöke a polgármestert tájékoztatta. A polgármester bejelentési kötelezettségének a képviselő-testület 2022. június 28-i ülésén eleget tett.

E bejelentést követő 30 napon belül döntést kell hoznia a képviselő-testületnek a helyi népszavazás elrendeléséről, továbbá rendelkeznie kell annak költségvetéséről is. Ezért vagyunk ma itt. A benyújtott határozati javaslat ezen döntés megalapozásául fekszik most a képviselő-testület előtt.

Kérem a képviselő-testületet, hogy a törvényi előírásoknak megfelelően a helyi népszavazást rendelje el és állapítsa meg annak költségvetését.

Márkus Erika polgármester ismerteti a határozati javaslat lényegi pontjait. Bezenye Községi Önkormányzat Képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló törvény 53. §-ában foglalt hatáskörében eljárva Kammerhofer György szervező által helyi népszavazásra javasolt alábbi kérdésben: *„ Akarja-e Ön, hogy a bezenyei mezőgazdasági termelőszövetkezet területén több mint 100 lakótelek kerüljön kialakításra?”* helyi népszavazást rendel el.

Annak költségvetését az alábbiak szerint állapítja meg:

A helyi népszavazás összes költsége: 2.009.572,- Ft, melyből

- személyi juttatások: 1.239.000,-Ft

- munkaadókat terhelő járulékok és szoc. 30 % : 371.700,- Ft

- ellátási kiadások: 80.400,- Ft

- étkezés után munkáltatói teher 15 %: 12.060, - Ft

- dologi kiadások: 306.412,- Ft

Bezenye Községi Önkormányzat Képviselő-testülete a helyi népszavazási kiadások fedezetét a Bezenye Községi Önkormányzat Képviselő-testülete a 2022. évi költségvetéséről szóló 2/2022.(III.30.) önkormányzati rendelet7. melléklete **s**zerint biztosítja.

A határozat ellen annak közzétételét követő 15 napon belül a Győri Törvényszékhez címzett, de a Bezenye Község Helyi Választási Bizottságánál benyújtandó felülvizsgálati kérelemmel lehet élni. A határozat közzétételének időpontja 2022. július 20.

A közzététel a helyben szokásos módon történik.

A felülvizsgálati kérelmet személyesen, vagy levélben, illetve elektronikus dokumentumként lehet benyújtani.

A felülvizsgálati eljárásban az ügyvédi képviselet kötelező.

A felülvizsgálati kérelmet úgy kell benyújtani, hogy a határozat közzétételét követő 15 napon belül **(2022. augusztus 4. 16. 00 óráig)** megérkezzen a helyi választási bizottsághoz.

Az *„ Akarja-e Ön, hogy a bezenyei mezőgazdasági termelőszövetkezet területén több mint 100 lakótelek kerüljön kialakításra*?” tárgyú kérdés vonatkozásában az aláírásgyűjtő ívek ellenőrzése során 63 db aláírásgyűjtő íven 630 aláírás sor ellenőrzésére került sor, melyből:

A Bezenye Községi Önkormányzat Képviselő-testületének a helyi népszavazás kezdeményezéséhez szükséges választópolgárok számáról szóló 11/2017.(X.27.) önkormányzati rendelete 1 §-a szerint helyi népszavazást a település választópolgárai legalább huszonöt százalékának megfelelő számú választópolgár kezdeményezhet.

Az aláírásgyűjtő ívek hitelesítésének napján - 2020. október 15-én -, a bezenyei választópolgárok száma a Nemzeti Választási Iroda tájékoztatása szerint 1332 fő.

A helyi népszavazás kezdeményezéséről szóló 11/2017. (X.27.) önkormányzati rendelet alapján 2020. október 15-én a helyi népszavazás elrendeléséhez szükséges választópolgárok száma – azaz a választópolgárok huszonöt százaléka - , 333 fő.

A fentiek alapján a helyi népszavazási kérdésben Bezenye Község Helyi Választási Bizottsága 2022. május 30-i ülésén az alábbi döntést hozta:

Bezenye Község Helyi Választási Bizottsága 3/2022.(V.30.) határozata:

 ***„A helyi választási bizottság megállapítja, hogy az***

*„Akarja-e Ön, hogy a bezenyei mezőgazdasági termelőszövetkezet területén több, mint 100 lakótelek kerüljön kialakításra? ”*

***helyi népszavazásra javasolt kérdés tekintetében a szervező által benyújtott aláírásgyűjtő íveken szereplő érvényes aláírások száma 545 darab, amely elérte a helyi népszavazás kezdeményezéséhez szükséges 333 darab érvényes aláírás számát…”***

A Bezenye Község Helyi Választási Bizottsága a 3/2022. (V.30.) határozatát a helyi választási iroda a helyben szokásos módon közzétette 2022. május 31. napján.

A jogvesztő jogorvoslati határidő lejártáig 2022. június 7. napján 16. 00 óráig jogorvoslati kérelem nem érkezett.

A Bezenye Község Helyi Választási Bizottságának elnöke Dr. Ivánné Arató Júlia 2022. június 14-én tájékoztatta a polgármestert az aláírásgyűjtés eredményességéről.

**A polgármester a tájékoztatást a képviselő-testület 2022. június 28-i ülésén bejelentette.**

A képviselő-testület döntött a helyi népszavazás elrendeléséről.

*„Nsztv. 53. §-a a helyi népszavazás elrendeléséről, az 52. § szerinti bejelentést követő harminc napon belül dönt a képviselő-testület. „*

*55. § (1) A képviselő-testület helyi népszavazás elrendeléséről szóló határozata tartalmazza a helyi népszavazásra bocsátott kérdést, továbbá rendelkezik a helyi népszavazás költségvetéséről. A kérdést a kezdeményezésben megfogalmazott formában kell helyi népszavazásra bocsátani.*

A Bezenye Községi Önkormányzat Képviselő-testülete a helyi népszavazási kiadások fedezetét az önkormányzat 2022. költségvetéséről szóló 2/2022.(III.30.) önkormányzati rendelet7. mellékleteszerint biztosítja.

A helyi népszavazás költségét az önkormányzatnak saját forrásból kell viselni.

**A helyi népszavazás összes költsége: 2. 009. 572.- Ft**

Márkus Erika polgármester felkéri dr Gáli Péter jegyzőt, hogy egészítse ki az elmondottakat, amennyiben szükséges. Jegyző Úr elmondja, hogy a határozat 15 nap után jogerőre emelkedik, ezután 8 napon belül a HVB-nek ki kell tűznie a konkrét időpontot (napot) az 50-75. napon belül a népszavazásra. Közzé kell tenni, NVI-vel közölni kell, mert pl. a szavazólapok nyomtatását már ők intézik.

Márkus Erika polgármester kérdést tesz fel a képviselő-testület felé, hogy van-e kérdésük.

Kammerhofer Róbert nemzetiségi elnök szót kér, és felteszi azt a kérdést, hogy milyen forrásból biztosítja az önkormányzat a népszavazás lebonyolítását.

Márkus Erika válaszol, miszerint az önkormányzat 2022. évi költségvetésébe betervezésre került. Kammerhofer Lívia hozzáfűzi, hogy saját forrásból. A Pénzügyi Bizottság elnöke, Nusser Györgyné szerint az önkormányzat jog általi kötelezettsége a finanszírozás, erkölcsileg biztosítani kell, hogy a jog adta lehetőséggel, a népszavazás kezdeményezésével az állampolgárok élhessenek, és normálisan le lehessen bonyolítani az eseményt.

Márkus Erika polgármester kéri a nemzetiségi elnököt, hogy az általa ezt követően megkezdett személyeskedést szüntesse meg. Figyelmezteti továbbá, hogy elnök úr nemzetiségi ügyeket érintően vehet részt tanácskozási joggal a képviselő-testületi üléseken, és a népszavazás finanszírozásáról, költségvetéséről szóló kérdéskör nem érint nemzetiségi ügyet.

Mivel több kérdés, észrevétel nem érkezett, a polgármester szavazásra teszi fel a helyi népszavazás elrendeléséről szóló határozati javaslat elfogadását.

A képviselő-testület *egyhangúlag 7 igen* szavazattal az alábbi határozatot hozza:

**93/2022. (VII. 19.) h a t á r o z a t**

*Bezenye Községi Önkormányzat Képviselő-testülete 93/2022. (VII. 19.) határozata a helyi népszavazás elrendeléséről és költségvetésének meghatározásáról*

Bezenye Községi Önkormányzat Képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény (továbbiakban: Nsztv. ) 53. §-ában foglalt hatáskörében eljárva Kammerhofer György szervező által helyi népszavazásra javasolt alábbi kérdésben:

*„ Akarja-e Ön, hogy a bezenyei mezőgazdasági termelőszövetkezet területén több mint 100 lakótelek kerüljön kialakításra?”*

**helyi népszavazást rendel el.**

Bezenye Községi Önkormányzat Képviselő-testülete az Nsztv. 55. § (1) bekezdése alapján a fenti kérdésben elrendelt helyi népszavazás költségvetését az alábbiak szerint állapítja meg:

**A helyi népszavazás összes költsége: 2.009.572,- Ft, melyből**

**- személyi juttatások: 1.239.000,- Ft**

**- munkaadókat terhelő járulékok és szoc. 30 %: 371.700,- Ft**

**- ellátási kiadások: 80.400,- Ft**

**- étkezés után munkáltatói teher 15 %: 12.060,- Ft**

**- dologi kiadások: 306.412,- Ft**

Bezenye Községi Önkormányzat Képviselő-testülete a helyi népszavazási kiadások fedezetét a Bezenye Községi Önkormányzat Képviselő-testülete a 2022. évi költségvetéséről szóló 2/2022.(III.30.) önkormányzati rendelet7. melléklete **s**zerint biztosítja.

A képviselő-testület felkéri a polgármestert, hogy az Nsztv. 55. § (2) bekezdése alapján a Bezenye Község Helyi Választási Bizottság elnökét a helyi népszavazás elrendeléséről tájékoztassa.

A határozat ellen annak közzétételét követő 15 napon belül a Győri Törvényszékhez (9021 Győr, Szent István út 6.) címzett, de a Bezenye Község Helyi Választási Bizottságánál (9223 Bezenye, Szabadság utca 52.) benyújtandó felülvizsgálati kérelemmel lehet élni. Ha a határidő utolsó napja nem munkanapra esik, a határidő csak az azt követő legközelebbi munkanapon jár le.

**A határozat közzétételének időpontja 2022. július 20.**

A közzététel helye a helyben szokásos módon a Hegyeshalmi Közös Önkormányzati Hivatal Bezenyei Kirendeltségének hirdetőtáblája, valamint Bezenye Község [www.bezenye.hu](http://www.bezenye.hu) honlapja.

A felülvizsgálati kérelmet személyesen, vagy levélben (9223 Bezenye, Szabadság utca 52.), illetve olyan elektronikus dokumentumként lehet benyújtani, amelyet a kérelem benyújtójának jogi képviselője minősített elektronikus aláírással látott el.

Ha a felülvizsgálat iránti kérelmet elektronikus dokumentumként nyújtja be, annak mellékleteit a kérelmező oldalhű másolatban elektronikus okirati formába alakítja.

A felülvizsgálati eljárásban az ügyvédi képviselet kötelező.

A jogi szakvizsgával rendelkező személy – a szakvizsga-bizonyítvány egyszerű másolatának csatolásával - saját ügyében, ügyvédi képviselet nélkül is eljárhat.

A felülvizsgálati kérelmet úgy kell benyújtani, hogy a határozat közzétételét követő 15 napon belül **(2022. augusztus 4. 16. 00 óráig)** megérkezzen a helyi választási bizottsághoz.

A felülvizsgálati kérelem benyújtása illetékmentes.

**Indokolás**

Kammerhofer György szervező 2020. augusztus 31. napján az Nsztv. alapján helyi népszavazás kitűzésére irányuló választópolgári kezdeményezést nyújtott be Bezenye Községi Helyi Választási Bizottságához az alábbi kérdésben:

 *„ Akarja-e Ön, hogy a bezenyei mezőgazdasági termelőszövetkezet területén több mint 100 lakótelek kerüljön kialakításra?”*

A Bezenye Község Helyi Választási Bizottsága a 3/2020.(IX.22.) határozatában az aláírásgyűjtő ív hitelesítése mellett döntött. Ezen határozat ellen nem került benyújtásra felülvizsgálati kérelem, a jogorvoslati határidő eredménytelenül telt el. A szervező által benyújtott aláírásgyűjtő ív hitelesítési záradékkal történő ellátása és a szervező részére történő átadása 2020. október 15. napján megtörtént.

Az aláírásgyűjtő ív mintapéldányának hitelesítési záradékkal történő ellátását követően még az aláírások gyűjtésére nyitva álló 30 napos határidőn belül a kormány a veszélyhelyzet idejére eső időközi választásokra vonatkozó átmeneti rendelkezésekről szóló 483/2020.(XI.5.) Korm. rendelet 2. § (3) bekezdése értelmében a helyi népszavazási eljárás megszakadt, 2020. november 6. –a napjától aláírások nem voltak gyűjthetők.

A szervező e kormányrendelet hatálybalépéséig összegyűjtött aláírásgyűjtő íveket a helyi választási bizottságnál a választási irodán leadta, annak érdekében, hogy a még nyitva álló határidőn belül a jogalkotó további rendelkezése alapján az aláírásgyűjtés folytatható legyen.

A kormány az időközi választások és helyi népszavazások megrendezhetőségéről szóló 103/2022. (III.10.) Korm. rendelet 1.§ (1)-(5) bekezdésében úgy rendelkezett, hogy az Nsztv. 3. Fejezetében meghatározott határidő 2020. április 10-én újra kezdődik.

A szervező a még nyitva álló kilenc nap aláírásra biztosított időszak alatt, az aláírásgyűjtést folytatta és a határidő leteltekor az ezen időszak alatt összegyűjtött aláírásgyűjtő íveket is rendben leadta a helyi választási irodánál 2022. április 19. napján, annak érdekében, hogy az aláírásgyűjtő íveket a helyi választási bizottság ellenőrizhesse.

A népszavazás kezdeményezése során a választási irodák hatáskörébe tartozó feladatokról szóló 10/2016. (VI.28.) IM rendelet (a továbbiakban IM rendelet) 10. §-a szerint a választási iroda az aláírásgyűjtő ívek benyújtásakor gondoskodik a benyújtott aláírásgyűjtő ívek átvételéről és biztonságos megőrzéséről. Az átvételi jegyzőkönyvben fel kell tüntetni az aláírások benyújtójának az aláírások számára vagy az aláírásgyűjtő ívek számára vonatkozó nyilatkozatát.

Az aláírásgyűjtő ívek átvételekor készített – a szervező, helyi választási bizottság elnök-helyettese, valamint a helyi választási bizottság vezetője által aláírt – dokumentumon feltüntetésre került a szervező aláírások számára, valamint aláírásgyűjtő ívek számára vonatkozó nyilatkozata, mely szerint 63 db aláírásgyűjtő ív került benyújtásra.

2022. április 19. napján dr. Gáli Péter a helyi választási iroda vezetője tájékoztatta a helyi választási bizottság tagjait az aláírásgyűjtő ívek leadásáról és az aláírások ellenőrzésének megkezdéséről.

Az aláírások ellenőrzésére rendelkezésre álló időtartam az Nsztv. 49. § (6) bekezdése értelmében az aláírásgyűjtő ívek benyújtásától számított 45 nap.

*„ Nsztv. 49. § (6) az aláírások ellenőrzését az aláírásgyűjtő ívek benyújtásától számított negyvenöt napon belül kell lefolytatni. „*

Az *„Akarja-e Ön, hogy a bezenyei mezőgazdasági termelőszövetkezet területén több mint 100 lakótelek kerüljön kialakításra*?” kérdés vonatkozásában az aláírásgyűjtő ívek ellenőrzése során 63 db aláírásgyűjtő íven 630 aláírás sor ellenőrzésére került sor, melyből:

**Aláírásgyűjtő ívek statisztikai adatai:**

**Leadott ívek száma: 63**

**Betöltött ívek száma: 63**

**Feldolgozott ívek száma: 63**

**Feldolgozottság (%): 100%**

**Érvényes ívek száma: 63**

**Támogató aláírások statisztikai adatai:**

**Érvényes aláírások száma: 545**

**Érvénytelen aláírások száma: 24**

 **Többes aláírások száma: 19**

 **Nem elfogadható aláírások száma: 5**

1. **A választópolgár valamely adata (név, anyja neve, személyi azonosító, aláírás) hiányzik vagy hiányos: 1**

**5. Az azonosítás eredménytelen (a személyes adatok teljes vagy jelentős eltérése miatt): 2**

**6. A választópolgárnak nem volt választójoga a záradékolás és az ívek benyújtása közötti időpontban az érintett területen: 2**

**Nem kitöltött aláírás sorok száma: 61**

**Összesen az érvényes íveken szereplő aláírás sorok száma: 630**

Az aláírások ellenőrzése a Nemzeti Választási Rendszer aláírásellenőrző modulja segítségével történt.

Az ellenőrzések technikai nyilvántartását a helyi választási iroda kezeli. Az Nsztv. 51. §-a értelmében az aláírásgyűjtő íven feltüntetett adatok nem nyilvánosak, azokat kizárólag a választási szervek és a törvényszék ellenőrizhetik.

*„Nsztv. 51. § (1) bekezdés a választópolgár és az aláírást gyűjtő polgár aláírásgyűjtő íven feltüntetett adatai nem nyilvánosak, azokról – az aláírást ellenőrző szerv által az aláírások érvényességének megállapítása céljából vezetett technikai nyilvántartás kivételével -, másolatot készíteni tilos.*

*(2) A választópolgár és az aláírásgyűjtő polgár adatait, valamint a technikai nyilvántartást a választási szervek és a törvényszék ellenőrizhetik”*

Az Nsztv. 34. § (1) bekezdés c) pontja alapján önkormányzati rendeletben kell meghatározni a helyi népszavazás kezdeményezéséhez szükséges választópolgárok számát.

*„Nsztv. 34. § (1) Helyi népszavazást kezdeményezhet*

*c) Az önkormányzati rendeletben meghatározott számú választópolgár, ami nem lehet kevesebb a választópolgárok tíz százalékánál és nem lehet több a választópolgárok huszonöt százalékánál.*

*(2) A képviselő-testület köteles elrendelni a helyi népszavazást, ha azt az önkormányzati rendeletében meghatározott számú választópolgár kezdeményezte”.*

Az Nsztv. 92. § -a felhatalmazta az önkormányzatot, hogy rendeletben határozza meg a helyi népszavazás kezdeményezéséhez szükséges választópolgárok számát.

A Bezenye Községi Önkormányzat Képviselő-testületének a helyi népszavazás kezdeményezéséhez szükséges választópolgárok számáról szóló 11/2017.(X.27.) önkormányzati rendelete 1 §-a szerint helyi népszavazást a település választópolgárai legalább huszonöt százalékának megfelelő számú választópolgár kezdeményezhet.

 Az Nsztv. 34. § (3) bekezdése értelmében a kezdeményezéshez szükséges választópolgárok számát a központi névjegyzéknek az aláírásgyűjtő ív hitelesítési záradékkal történő ellátásának napján érvényes adatai alapján kell megállapítani.

Az aláírásgyűjtő ívek hitelesítésének napján - 2020. október 15-én -, a bezenyei választópolgárok száma a Nemzeti Választási Iroda tájékoztatása szerint **1332 fő**.

A helyi népszavazás kezdeményezéséről szóló 11/2017. (X.27.) önkormányzati rendelet alapján 2020. október 15-én a helyi népszavazás elrendeléséhez szükséges választópolgárok száma – azaz a választópolgárok huszonöt százaléka **333 fő**.

A fentiek alapján a helyi népszavazási kérdésben Bezenye Község Helyi Választási Bizottsága 2022. május 30-i ülésén az alábbi döntést hozta:

Bezenye Község Helyi Választási Bizottsága 3/2022.(V.30.) határozata:

 ***„A helyi választási bizottság megállapítja, hogy az***

*„Akarja-e Ön, hogy a bezenyei mezőgazdasági termelőszövetkezet területén több, mint 100 lakótelek kerüljön kialakításra?”*

***helyi népszavazásra javasolt kérdés tekintetében a szervező által benyújtott aláírásgyűjtő íveken szereplő érvényes aláírások száma 545 darab, amely elérte a helyi népszavazás kezdeményezéséhez szükséges 333 darab érvényes aláírás számát…”***

Az Nsztv. 49. § (4) bekezdése alapján az aláírások tételes ellenőrzését addig kell folytatni, amíg bizonyossá nem válik, hogy az érvényes aláírások száma a választópolgárok helyi népszavazás kezdeményezéséhez szükséges számát eléri, vagy az alatt marad.

Az Nsztv. 51. § (4) bekezdése szerint a benyújtott aláírásgyűjtő íveket, valamint a technikai nyilvántartást a helyi választási iroda az érvényes aláírások számának megállapítását követő harmincadik és negyvenötödik nap között megsemmisíti.

A Bezenye Község Helyi Választási Bizottsága a 3/2022. (V.30.) határozatát a helyi választási iroda a helyben szokásos módon közzétette 2022. május 31. napján.

A határozat ellen, annak közzétételét követő öt napon belül a Győr- Moson-Sopron Megyei Területi Választási Bizottsághoz címzett, de Bezenye Község Helyi Választási Bizottságánál benyújtandó fellebbezéssel lehetett élni.

A jogvesztő jogorvoslati határidő lejártáig 2022. június 7. napján 16. 00 óráig jogorvoslati kérelem nem érkezett.

A Bezenye Község Helyi Választási Bizottságának elnöke Dr. Ivánné Arató Júlia 2022. június 14-én az Nsztv. 50. §-a szerint tájékoztatta a polgármestert az aláírásgyűjtés eredményességéről.

*„Nsztv. 50. § Ha az érvényes aláírások száma eléri a helyi népszavazás kezdeményezéséhez szükséges számot, az aláírások ellenőrzésének eredményéről – az azt megállapító határozat jogerőre emelkedésétől számított nyolc napon belül - , a helyi választási bizottság elnöke tájékoztatja a polgármestert. „*

**A polgármester a tájékoztatást a képviselő-testület 2022. június 28-i ülésén az Nsztv. 52. §-a szerint bejelentette.**

*„Nsztv. 52. § A polgármester a törvényben foglalt feltételeknek megfelelő kezdeményezést a 43. § (2) bekezdése vagy az 50. § szerinti tájékoztatás kézhezvételét követő legközelebbi testületi ülésen bejelenti.”*

A képviselő-testület az Nsztv. 53. §-a szerint döntött a helyi népszavazás elrendeléséről az adott kérdésben. A képviselő-testület döntésének tartalmát és a döntés közzétételének módját az Nsztv. 55. §-a határozza meg.

*„Nsztv. 53. §-a a helyi népszavazás elrendeléséről, az 52. § szerinti bejelentést követő harminc napon belül dönt a képviselő-testület. „*

*55. § (1) A képviselő-testület helyi népszavazás elrendeléséről szóló határozata tartalmazza a helyi népszavazásra bocsátott kérdést, továbbá rendelkezik a helyi népszavazás költségvetéséről. A kérdést a kezdeményezésben megfogalmazott formában kell helyi népszavazásra bocsátani.*

*(2) A helyi népszavazás elrendeléséről szóló határozatot az önkormányzat hivatalos lapjában, illetve a helyben szokásos módon közzé kell tenni. A polgármester a helyi népszavazás elrendeléséről tájékoztatja a helyi választási bizottság elnökét.*

A Bezenye Községi Önkormányzat Képviselő-testülete a helyi népszavazási kiadások fedezetét az önkormányzat 2022. költségvetéséről szóló 2/2022.(III.30.) önkormányzati rendelet7. mellékleteszerint biztosítja.

A helyi önkormányzati képviselők és polgármesterek időközi választása, a nemzetiségi önkormányzati képviselők időközi választása, valamint a helyi népszavazások költségeinek normatíváiról, tételeiről, elszámolási és belső ellenőrzési rendjéről szóló 6/2021.(VIII.31.) IM rendelet 3. § (6) bekezdés, (7) és (9) bekezdése értelmében a helyi népszavazás költségét az önkormányzatnak saját forrásból kell viselni.

*„3. § (6) A helyi népszavazás esetén a népszavazást elrendelő önkormányzat saját forrásból biztosítja az 5-8. melléklet szerinti normatívákat - beleértve a további érintett választási szerv számára meghatározott normatívákat - és annak egyéb költségeit. A jogszabályban meghatározott központi biztosítású nyomtatványok és választástechnikai eszközök, valamint azok kézbesítésének, szállításának a 9. melléklet szerinti összegét az NVI részére, számla alapján kell megtéríteni.*

*(7) Települési szintű helyi népszavazás esetén a TVI igényelheti a HVI-től a normatívák szerint a TVI-t megillető összeget, többletköltségeket.*

 *(9) Települési szintű helyi népszavazás dologi kiadásainak összegét a települési önkormányzat képviselő-testülete, a területi szintű helyi népszavazás megyei dologi kiadásainak összegét a megyei önkormányzat képviselő-testülete - az e rendeletben meghatározott normatívákat is figyelembe véve - határozza meg.”*

A költségek meghatározása a 6/2021. (VIII.31.) IM rendelet 5. és 9. mellékletében foglaltak, valamint a helyi választási iroda helyben felmerülő választási eljárással kapcsolatos költségeinek beszámításával történt.

**A helyi népszavazás összes költsége: 2.009.572,- Ft, melyből**

**- személyi juttatások: 1.239.000,- Ft**

**- munkaadókat terhelő járulékok és szoc. 30 % : 371.700,- Ft**

**- ellátási kiadások: 80.400,- Ft**

**- étkezés után munkáltatói teher 15 %: 12.060,- Ft**

**- dologi kiadások: 306.412,- Ft**

A jogorvoslati eljárás különös szabályairól az Nsztv. 58. §-a rendelkezik.

 *„ 58. § (1) A képviselő-testület helyi népszavazást elrendelő, valamint kötelezően elrendelendő helyi népszavazás elrendelését elutasító határozata elleni felülvizsgálati kérelmet - a törvényszékhez címezve - úgy kell benyújtani, hogy az a határozat közzétételét követő tizenöt napon belül megérkezzen a helyi választási bizottsághoz.*

*(2) A helyi választási bizottság a felülvizsgálati kérelmet a beérkezését követő öt napon belül megküldi a törvényszéknek. A helyi választási bizottság elnöke a felülvizsgálati kérelem benyújtásáról haladéktalanul tájékoztatja a polgármestert.*

*(3) Az (1) bekezdésben meghatározott eljárásban a törvényszék a határozat érdemében csak akkor folytat vizsgálatot, ha az aláírásgyűjtő ív hitelesítése és a helyi népszavazás elrendelése között a körülményekben olyan lényeges változás következett be, amelyet a kérdés hitelesítéséről, vagy az azzal szembeni felülvizsgálati kérelemről hozott döntés során a helyi választási bizottság, illetve az 57. § szerinti eljárásban a törvényszék nem vehetett figyelembe, és a döntést érdemben befolyásolhatja. A törvényszék nem vizsgálja érdemben azt a felülvizsgálati kérelmet, amelyben a kérelmező a kérdés tartalmát illető, valamint a hitelesítéssel összefüggő alkotmányossági aggályokra hivatkozik.*

*(4) A törvényszék a felülvizsgálati kérelmet harminc napon belül bírálja el. A törvényszék a képviselő-testület határozatát helybenhagyja, vagy azt megsemmisíti, és a képviselő-testületet új határozat meghozatalára kötelezi.”*

A fentiek alapján a Bezenye Községi Önkormányzat Képviselő-testülete a rendelkező részben foglaltak szerint döntött.

A határozat az idézett jogszabályokon, továbbá a választási eljárásról szóló 2013. évi XXXVI. törvény (a továbbiakban: Ve.) 10 §-án, valamint az Nsztv. 34. §m (2) bekezdése, 53. §, 55. §-án, a helyi népszavazás költségeinek meghatározása az Nsztv. 82. §-án, valamint a helyi önkormányzati képviselők és polgármesterek időközi választása, a nemzetiségi önkormányzati képviselők időközi választása, valamint a helyi népszavazások költségeinek normatíváiról, tételeiről, elszámolási és belső ellenőrzési rendjéről szóló 6/2021. (VIII.31.) IM rendelet 3. § (6) és (7) bekezdésén, a (9) bekezdésén, a jogorvoslatról szóló tájékoztatás az Nsztv. 58. §-án, valamint a Ve. 223. §-án, az illetékmentesség az illetékekről szóló 1990. évi XCIII. törvény 2. melléklete. XIII. 8. pontján alapul.

Bezenye, 2022. július 19.

Felelős: Márkus Erika polgármester

Határidő: - közzétételre azonnal

- HVB elnök tájékoztatására: jogerőre emelkedést követően azonnal

Mivel több napirendi pont nem volt a polgármester asszony megköszöni a részvételt és az ülést 09:54 perckor bezárja.

k.m.f.

 **Márkus Erika dr. Gáli Péter**

 polgármester jegyző

Jegyzőkönyv hitelesítők:

 **Nusser Györgyné Szakos Géza**

 jegyzőkönyv hitelesítő jegyzőkönyv hitelesítő